Grundforløbseksamen skabelon udkast	6.udgave	14. marts
 2025

	Uddannelsens navn
	TJENER OG GASTRONOM


	Prøvens grundlag er som minimum følgende udvalgte mål fra det uddannelsesspecifikke fag.

	Eleven skal have følgende kompetencer med præstationsstandarden begynderniveau:

1) Eleven kan vælge, forklare og anvende grundtilberedningsmetoder til at tilberede enkle retter efter en given opskrift.
2) Eleven kan identificere, anvende og udvælge almindelige materialer og udstyr til forarbejdning af fødevarer.
3) Eleven kan identificere og udvælge almindelige råvarer ud fra sæson, tilgængelighed og anvendelse.
4) Eleven kan forklare de grundlæggende krav, der gælder for egenkontrol og hygiejne ved produktion, opbevaring og salg af mad.
5) Eleven kan foretage enkel opdækning, servering og
afrydning.
6) Eleven kan forklare grundlæggende principper for service og værtskab samt gæsteforklare enkle retter.
7) Eleven kan fremstille udvalgte kolde og varme drikke.
10) Eleven kan tilberede og anrette enkle retter og tilsmage efter sensoriske principper.
11) Eleven kan genkende de fem grundsmage i forbindelse med arbejdet med råvarer og tilsmagning.
18) Eleven kan anvende og forklare grundlæggende faglige udtryk og begreber.


	
	

	
	

	I den konkrete prøve skal der efter et tilfældighedsprincip indgå andre af fagets mål
	Mål besluttes af den enkelte skole i forbindelse med hver grundforløbsprøve. Disse mål skal være fra de resterende mål, som ikke allerede indgår i prøven. Der skal indgå 2 mål.

	Eksaminationsgrundlaget skal give eleven mulighed for at demonstrere sin viden, færdigheder og kompetencer i forhold til de udvalgte mål. 
	Grundforløbsprøven skal bestå af: 

· En praktisk prøve, med varighed på 3 timer inkl. præsentation/ faglig dialog 
· En arbejdsplan for de praktiske opgaver
· Mundtlig præsentation/ faglig dialog, har en samlet varighed på 20 min. inkl. votering. 
· Den mundtlige præsentation/faglige dialog foregår med 2*5 minutter under den praktiske prøve, 
·       Dialog omhandler de udvalgte kompetencemål
· 10 minutter ved præsentationen af de praktiske opgaver.


	Bedømmelsesgrundlaget skal give grundlag for at bedømme elevens viden, færdigheder og kompetencer, derfor skal bedømmelsesgrundlaget omfatte: 
	Bedømmelsesgrundlaget omfatter:

1. Planlægning (10%)
-Eleven udarbejder en detaljeret og realistisk arbejdsplan, der dækker alle prøvens elementer.
-Arbejdsplanen er logisk opbygget, indeholder en tidsplan og beskriver rækkefølgen af arbejdsopgaver.
-Arbejdsplanen er tilgængelig under prøven og anvendes aktivt som styringsredskab.

2. Arbejdsprocessen (30%)
-Eleven arbejder systematisk og følger arbejdsplanen eller tilpasser den hensigtsmæssigt ved behov.
-Eleven anvender korrekte grundtilberedningsmetoder i praksis og demonstrerer forståelse for teknikkerne.
-Redskaber og udstyr vælges og anvendes korrekt i forhold til opgaven, og eleven kan begrunde sine valg.
-Hygiejne- og egenkontrolprincipper overholdes i alle arbejdsprocesser, herunder korrekt håndtering af fødevarer.
-Eleven viser værtskab ved at udvise servicebevidst adfærd og forståelse for gæsteoplevelsen.

3. Produktet (35%)
- Grundtilberedningsmetoder anvendes med forståelse for råvarernes egenskaber for at sikre en passende tilberedning.
-Det færdige produkt er fødevaresikkerhedsmæssigt forsvarligt og egnet til servering.
-Præsentationen af produktet er indbydende, velovervejet og følger anretningsprincipper.
-Sensorisk vurdering viser en afbalanceret smagsoplevelse, hvor de fem grundsmage anvendes bevidst.
-Opdækning og servering følger grundlæggende regler og er visuelt præsentabelt.

4. Faglig dialog (25%)
-Eleven kan begrunde og forklare valget af råvarer og deres anvendelse, herunder sæsonens betydning.
-Eleven viser forståelse for sensorik og vurdere madens kvalitet ud fra smag, tekstur og aroma.
-Eleven kan forklare og demonstrere korrekt anvendelse af grundtilberedningsmetoder.
-Eleven kan præsentere og forklare sin ret på en tydelig og forståelig måde.
-Fagsprog og faglige begreber anvendes korrekt i dialogen.
-Eleven kan forklare principperne for opdækning og servering
-Eleven kan forklare fremstillingen af den serverede kolde eller varme drik, herunder serveringsmetode.


	Der fastsættes følgende bedømmelseskriterier, der er præcise og udtømmende i forhold til de udvalgte mål: 
	Prøven bedømmes bestået / ikke bestået

Bestået
Eleven har demonstreret de grundlæggende kompetencer og:
a) Anvender og forklarer korrekt brug af grundtilberedningsmetoder.
b) Anvender og forklarer korrekt brug af udvalgte værktøjer og udstyr.
c) Overholder gældende regler for produktionshygiejne og egenkontrol.
d) Forklarer fremstilling af den valgte drikkevare samt korrekt servering.
e) Forklarer den praktiske opgave ved hjælp af sensorik og de fem grundsmage.
f) Forklarer og anvender principperne for opdækning i forhold til grundlæggende regler.
g) Arbejder hensigtsmæssig ud fra arbejdsplanen.

Mindre væsentlige mangler
Eleven opfylder generelt kravene, men med mindre fejl eller mangler, fx:
a) En enkelt delkomponent af den praktiske opgave mangler.
b) Afvigelser af grundlæggende opdækningsregler
c) Sensorisk kvalitet er ikke optimal – fx balancen mellem salt, krydderier eller teksturer.
d) Arbejdsplanen følges ikke helt, men arbejdet færdiggøres inden for tidsrammen.
e)  Eleven har svært ved at svare på 2 relevante teoretiske spørgsmål ud fra fagets mål
f) Der er usikkerhed omkring en enkelt grundtilberedningsmetode.
g) Valg og anvendelse af værktøjer og udstyr er uhensigtsmæssig, hvilket i mindre grad påvirker arbejdsprocessen og/eller det færdige resultat.

Væsentlige mangler
Der er betydelige udfordringer i opgaveløsningen, hvilket kan ses ved at:
a) Opgaven ikke færdiggøres inden for den fastsatte tidsramme.
b) Grundtilberedningsmetoderne ikke anvendes korrekt.
c) Forklaring af de anvendte grundtilberedningsmetoder mangler eller er upræcis.
d) Opdækning ikke udføres i overensstemmelse med grundlæggende regler.
e) Forklaring af fremstilling og servering af drikkevaren mangler eller er upræcis.
f) Hygiejne- og egenkontrolregler ikke overholdes.
g)  Håndtering af værktøjer og udstyr sker på en måde, der kan kompromittere sikkerhed eller hygiejne.

Der bedømmes ”Ikke bestået”, hvis:
Summen af mindre væsentlige og væsentlige mangler overskrider 4 af målene, heraf må højst 2 være væsentlige mangler.


	Prøven skal være
	Praktisk
	Mundtlig
	Skriftlig
	En kombination 

	
	x
	x
	
	Praktisk og mundtlig


	Prøvens varighed pr. elev 
Praktiskprøve og mundtlig eksamination 3 timer
	Prøven varer 3 timer inkl. votering.
Prøven består af en praktisk og en mundtlig del.  
20 min. til udarbejdelse af arbejdsplan 
[bookmark: _GoBack]2 timer og 40 min. til de praktiske opgaver inkl. 2 gange 5 min. faglig dialog undervejs. 
10 min. præsentation og faglig dialog inkl. votering


	Særlige forhold hvis prøven tilrettelægges som gruppeprøve

	Prøven kan ikke aflægges som gruppeprøve




Netværket Mad til Mennesker.

